Publication: Magyar Közlöny
Issue: MK-1999-27 (Year: 1999, Number: 27)
Era: 1990-2004
Section: 
Paragraph Index: 1015

b) az (i) albekezdés tekintetében az Egyezmény III. Részének kivételével nem zárják ki annak lehetőségét, hogy bármely Szerződő Fél olyan intézkedéseket hozzon és érvényesítsen, amelyek (i) szükségesek emberek, állatok és növények életének és egészségének védelméhez, (ii) alapvetőek energetikai anyagok és termékek beszerzéséhez és forgalmazásához a Szerződő Fél által nem befolyásolható okok miatt keletkezett ellátási hiány körülményei között, feltéve hogy az ilyen intézkedés megfelel azon elveknek, miszerint (A) az összes többi Szerződő Fél jogosult arra, hogy méltányos arányban részesüljön az ilyen energetikai anyagok és termékek ellátásának biztosításában, valamint (B) minden olyan intézkedést, amely nem felel meg a jelen Egyezmény rendelkezéseinek, az intézkedést kiváltó körülmények megszűnését követően haladéktalanul meg kell szüntetni, vagy (iii) azon célból hoztak, hogy kedvezményben részesítsenek elmaradott népeket, vagy szociálisan, illetve gazdaságilag hátrányos helyzetű egyéneket vagy csoportokat, illetve azok befektetéseit, és ezt mint ilyet bejelentették a Titkárságnak, feltéve hogy (A) nincs számottevő hatással ezen Szerződő Fél gazdaságára, valamint (B) nem tesz diszkrimináló megkülönböztetést más Szerződő Felek befektetői és az intézkedések által nem érintett saját befektetők között, feltéve hogy az ilyen intézkedés nem jelent az energiaszektorban folytatott gazdasági tevékenység terén burkolt megszorítást, vagy önkényes, illetve igazolhatatlan diszkriminációt a Szerződő Felek vagy befektetők, vagy a Szerződő Felek egyéb érdekelt személyei között. Az ilyen intézkedések kellő indokolást kapnak, és nem érvénytelenítenek vagy csorbítanak a megállapított célhoz szigorúan szükséges mértéken túl olyan kedvezményeket, amelyeket egy vagy több Szerződő Fél jelen Egyezmény értelmében ésszerűen elvárhat.

Source: https://magyarkozlony.hu/hivatalos-lapok/9a9cf91e894c223daf4f422c4ff3939a175a3dd0/dokumentumok/cfdda7ae12cc433c714d617b11f21b093ff42b3e/letoltes